Document ID: 32013R0658

UREDBA KOMISIJE (EU) št. 658/2013
z dne 10. julija 2013
o spremembi prilog II in III k Uredbi (ES) št. 1223/2009 Evropskega parlamenta in Sveta o kozmetičnih izdelkih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(1) Uredbe,
ob upoštevanju naslednjega:
(1)
Uredba (ES) št. 1223/2009, ki nadomešča Direktivo Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (2), se bo začela uporabljati 11. julija 2013.
(2)
Prilogi II in III k Direktivi 76/768/EGS sta bili spremenjeni z Izvedbeno direktivo Komisije 2012/21/EU (3) po sprejetju Uredbe z vključitvijo ene snovi za barvanje las v Prilogo II, 26 snovi za barvanje las v del 1 Priloge III in s spremembo najvišje dovoljene koncentracije v končnem kozmetičnem izdelku za dve snovi za barvanje las v delu 1 Priloge III. Navedene spremembe bi se zdaj morale odražati v Uredbi (ES) št. 1223/2009.
(3)
V skladu z Izvedbeno direktivo 2012/21/EU morajo države članice uporabljati sprejete zakone in druge predpise, ki so bili sprejeti za popolno uskladitev z navedeno direktivo, od 1. septembra 2013. Zato se bi morala ta uredba uporabljati od navedenega datuma.
(4)
Uredbo (ES) št. 1223/2009 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Stalnega odbora za kozmetične izdelke -
SPREJELA NASLEDNJO UREDBO:
Člen 1
Prilogi II in III k Uredbi (ES) št. 1223/2009 se spremenita v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. septembra 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2013

Labels: 3
1